CELEX: 32004R1132
Language: et
Date: 2004-06-18 00:00:00
Title: Komisjoni määrus (EÜ) nr 1132/2004, 18. juuni 2004, millega muudetakse määrust (EMÜ) nr 1764/86 ja määrust (EÜ) nr 1535/2003 traditsioonilise toote «kunserva» suhtes

19.6.2004   
            
            
               ET
            
            
               Euroopa Liidu Teataja
            
            
               L 219/3
            
         
      KOMISJONI MÄÄRUS (EÜ) nr 1132/2004,
   18. juuni 2004,
   millega muudetakse määrust (EMÜ) nr 1764/86 ja määrust (EÜ) nr 1535/2003 traditsioonilise toote “kunserva” suhtes
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatooteturu ühise korralduse kohta, (1) eriti selle artikli 6 lõiget 1
   ning arvestades järgmist:
   
               (1)
            
            
               Komisjoni 27. mai 1986. aasta määrusega (EMÜ) nr 1764/86, milles sätestatakse tootmistoetuskava alusel tomatitest valmistatud toodete kvaliteedi miinimumnõuded, (2) sätestatakse tootmistoetuskõlbliku tomatikontsentraadi määratlus.
            
         
               (2)
            
            
               Komisjoni 29. augusti 2003. aasta määruses (EÜ) nr 1535/2003, milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga, (3) loetletakse tootmistoetuskõlblikud tooted.
            
         
               (3)
            
            
               
                  Kunserva on traditsiooniline täpselt määratletud Malta toode ja kunserva tootmiseks kasutatavad tomatid peaksid alates Malta Euroopa Liiduga ühinemise kuupäevast vastama tootmistoetuse saamise tingimustele.
            
         
               (4)
            
            
               Määrusi (EMÜ) nr 1764/86 ja (EÜ) nr 1535/2003 tuleks seetõttu vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EMÜ) nr 1764/86 muudetakse järgmiselt.
   
               1)
            
            
               Artikkel 8 asendatakse järgmisega:
               “Artikkel 8
               Käesoleva jaotise kohaldamisel kasutatakse mõisteid “tomatimahl” ja “tomatikontsentraat” komisjoni määruse (EÜ) nr 1535/2003 artikli 2 punktides 11, 12 ja 18 määratletud tähenduses. (4)
               
            
         
               2)
            
            
               Artikkel 9 asendatakse järgmisega:
               “Artikkel 9
               1.   Tomatimahlale ja tomatikontsentraadile võib lisada üksnes:
               
                           a)
                        
                        
                           keedusoola (naatriumkloriidi);
                        
                     
                           b)
                        
                        
                           looduslikke vürtse, maitsetaimi ja nende ekstrakte ning looduslikke lõhnaaineid.
                        
                     Peale selle lisatakse kunservale, suhkrut 8–25 massiprotsendi ulatuses valmistootest.
               2.   Tomatimahla ja tomatikontsentraadi valmistamisel võib kasutada lisaainena sidrunhapet (E 330)
               Alla 7 % kuivainesisaldusega tomatimahlale võib valmistamisel lisada askorbiinhapet (E 300). Askorbiinhappe sisaldus ei tohi siiski ületada 0,03 massiprotsenti valmistootest.
               Tomatikontsentraadi pulbrile võib valmistamisel lisada ränidioksiidi (551). Ränidioksiidi sisaldus ei tohi siiski ületada 1 massiprotsenti valmistootest.
               3.   Lisatud keedusoola kogus:
               
                           a)
                        
                        
                           ei tohi ületada 15 massiprotsenti kuivainesisaldusest tomatikontsentraadi korral, mille kuivainesisaldus on üle 20 %;
                        
                     
                           b)
                        
                        
                           ei tohi ületada 3 % netomassist muude tomatikontsentraatide ja tomatimahla korral;
                        
                     
                           c)
                        
                        
                           peab moodustama 2–5 % kunserva massist.
                        
                     Lisatud keedusoola koguse määramisel loetakse tootes sisalduvate naturaalsete kloriidide sisaldus võrdseks 2 massiprotsendiga kuivainest.”
            
         Artikkel 2
   Määruse (EÜ) nr 1535/2003 artiklisse 2 lisatakse punktina 18 järgmine tekst:
   
               “18.
            
            
               “kunserva”: on värsketest tomatitest valmistatud tomatimahla kontsentreerimisel saadav toode, millele on lisatud suhkrut ja soola; selle kuivainesisaldus on 28–36 %, toode on pakitud hermeetiliselt suletud konteineritesse etikettidega, millel on nimetus “kunserva” ja kuulub CN-koodi 2002 90 alla.”
            
         Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolev määrus jõustub Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingu jõustumise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. juuni 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  EÜT L 297, 21.11.1996, lk 29. Määrust on viimati muudetud määrusega (EÜ) nr 386/2004 (ELT L 64, 2.3.2004, lk 25).
   
      (2)  EÜT L 153, 7.6.1986, lk 1. Määrust on viimati muudetud määrusega (EÜ) nr 996/2001 (EÜT L 139, 23.5.2001, lk 9).
   
      (3)  ELT L 218, 30.8.2003, lk 14. Määrust on viimati muudetud määrusega (EÜ) nr 444/2004 (ELT L 72, 11.3.2004, lk 54).
   
      (4)  ELT L 218, 30.8.2003, lk 14.”